હવે ખાવાપીવાની વાત. ચર્ચગેટ પાસે પુરોહિત હોટેલ ખ્યાતનામ હતી. ચાંદીનાં વાસણોમાં સર્વ થતું. ઉપરાંત વેર્સ્ટન સ્ટાઇલ. રિટ્ઝ, બેરી વગેરે… નામો હવે બરાબર યાદ નથી. પુરોહિતનું ભોજન કર્યા પછી રુસ્તમનો આઇસક્રીમ – ચોપાટીની ભેળપૂરી, મીઠા પાન, કુલફી ઝાપટ્યા પછી ગિરગામ નાના ચોક – તારદેવ, વાલકેશ્વર વગેરે સ્થળો જોયા ને વેકેશન પૂરું થતાં ફરીને ઓખા! ત્યારે સંકલ્પ કર્યો કે રહેવું તો મુંબઈમાં.